CELEX: 62017TN0167
Language: hr
Date: 2017-03-16 00:00:00
Title: Predmet T-167/17: Tužba podnesena 16. ožujka 2017. – RV protiv Komisije

8.5.2017   
            
            
               HR
            
            
               Službeni list Europske unije
            
            
               C 144/56
            
         Tužba podnesena 16. ožujka 2017. – RV protiv Komisije
   (Predmet T-167/17)
   (2017/C 144/76)
   Jezik postupka: francuski
   
      Stranke
   
   
      Tužitelj: RV (zastupnici: J.-N. Louis i N. De Montigny, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   utvrdi i presudi
   
               —
            
            
               poništava se odluka glavnog direktora GU HR-a od 21. prosinca 2016. da se tužitelja po službenoj dužnosti pošalje na dopust u interesu službe, u skladu s člankom 42.c stavkom 5. Pravilnika o osoblju i da ga se umirovi s učinkom od 1. travnja 2017.;
            
         
               —
            
            
               nalaže se tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na bitnoj povredi postupka i nezakonitosti nereguliranog delegiranja ovlasti tijela za imenovanje za primjenu članka 42.c Pravilnika o osoblju. Temelji se također na povredi načela jednakog postupanja i nediskriminacije.
            
         
               2.
            
            
               Drugi tužbeni razlog, koji se temelji na nezakonitosti članka 42.c Pravilnika o osoblju, jer ne uzima u obzir uvodne izjave Uredbe (EU, Euratom) br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (SL L 287, 29.10.2013., str. 15.), a posebice mogućnost da se dužnosnicima olakša nastavak rada do 67 godina ili iznimno do 70 godina.
            
         
               3.
            
            
               Treći tužbeni razlog, koji se temelji na povredi načela proporcionalnosti, načela legitimnih očekivanja i dužne pažnje. Također se temelji na postojanju, u ovom slučaju, očite pogreške u ocjeni.